**MESURES EXCEPCIONALS PER LA COVID-19 EN L’ÚS DEL ROCÒDROM “EL SINDICAT”**

**Mesures de funcionament**

* S’ha de sol·licitar tenir el permís de l’Ajuntament per accedir al rocòdrom. Aquest s’ha de sol·licitar per instància genèrica per E-TRAM.
* L’horari del rocòdrom:
	+ Dilluns, dimecres, divendres, dissabte i diumenge.
	+ De 9 a 21h
* Tenir signat el full de declaració responsable i coneixement de les mesures de sanitat actuals i les del propi rocòdrom.
* Aforament del rocòdrom: 6 persones.

**Mesures obligatòries de protecció i higiene.**

* Ús obligatori de mascareta
* Distància de seguretat entre els usuaris
* Desinfecció de mans, abans i després d’accedir a la zona
* Queda prohibit l’ús de magnesi en pols. És obligatori l’ús de magnesi líquid amb base d’hidroalcohol o la desinfecció de les mans abans de l’escalada per tal d’assegurar la no contaminació de les preses.
* És obligatori entrenar amb la vestimenta adequada, cobrint el màxim possible les parts del cos que poden contactar amb les superfícies.

**Declaració responsable per a esportistes majors d’edat – Rocòdrom “El Sindicat”**

En/na [Nom i cognoms] amb DNI/NIE [Número];

Declaro responsablement:

1. Que durant els darrers 10 dies i en aquest moment:
2. No presento cap simptomatologia compatible amb la Covid-19 (febre, tos, dificultat respiratòria, malestar, diarrea...) o amb qualsevol altre quadre infecciós.
3. No he estat positiu/iva de Covid-19 ni he conviscut amb persones que siguin o hagin estat positives.
4. No he estat en contacte estret amb cap persona que hagi donat positiu de Covid-19 ni que hagi tingut simptomatologia compatible amb aquesta malaltia.
5. Que, en el cas de tenir febre o presentar algun dels símptomes compatibles amb la Covid-19, m’abstindré d’accedir a la instal·lació esportiva i no participaré en cap activitat esportiva que s’hi pugui desenvolupar. Així mateix, informaré del meu estat als responsables de la mateixa instal·lació.
6. Que he llegit els protocols de prevenció, higiene i seguretat del rocòdrom “El Sindicat” disposats per l’Ajuntament de Vilobí d’Onyar, i accepto complir responsablement en la seva totalitat les pautes que hi figuren. Accepto, igualment, que en cas d’incompliment d’alguna d’elles pugui ser exclòs/sa de l’activitat i/o de la instal·lació esportiva.
7. Que soc coneixedor i que seguiré les mesures vigents de salut.
8. Que conec l’obligació d’informar als responsables de l’activitat esportiva de l'aparició de qualsevol cas de Covid-19 en el meu entorn familiar i de mantenir un contacte estret amb els mateixos responsables davant de qualsevol incidència.

I, perquè així consti, als efectes de poder accedir a la instal·lació signo la present declaració de responsabilitat i consento explícitament el tractament de les dades que hi ha en aquesta declaració.

Signatura

[Localitat], [dia] de [mes] de 2021

D’acord amb la Llei Orgànica 15/1999, de 13 de Desembre, de protecció de dades de caràcter personal, les dades facilitades a l’Ajuntament de Vilobí d’Onyar, s’utilitzaran només amb finalitats d’informació, comunicació i exercici de les activitats esportives i socials, així com per les gestions administratives pròpies de l’Ajuntament relacionades amb les activitats. No es cediran dades a cap altre entitat o organisme, tret que compti amb el consentiment exprés de la persona interessada. L’Ajuntament podrà fer ús de les dades personals amb finalitats històriques i/o estadístiques.